એમ કહેવાય છે કે અગસ્ત્ય ઋષિનું આયુષ્ય 4000 વર્ષનું હતું. અગસ્ત્ય ઋષિએ પગપાળા ચાલીને, પહાડો તોડીને, જંગલો કાપીને દક્ષિણ ભારતની પ્રજાને વૈદિક વિચારો આપવા માટે લાંબો પ્રવાસ કર્ર્યો હતો. તે જોતાં જણાય છે કે તેમનું આયુષ્ય 100 વર્ષથી વધુ હશે, પણ તેમનું આયુષ્ય 4000 વર્ષ જેટલું લાંબું ન હોઈ શકે. તેમણે વૈદિક વિચારોની ક્રાંતિકારી વિચારધારા તેમના શિષ્યોને આપી. આ શિષ્યોએ અગસ્ત્યની વિચારધારાને 4000 વર્ષ સુધી ટકાવી માટે એમ કહી શકાય કે અગસ્ત્યની વિચારધારાનું આયુષ્ય 4000 વર્ષ જેટલું હતું.